اسکی قیرقیزیستان پرزیدنتی آلمازبک آتامبایئو، اؤزونو گؤزآلتینا آلماق اوچون ائوینه سلاح‌لی باسقین تشکیل ائدن گوونلیک گوجلرینه تسلیم اولمادی.
مالی فساد سوچلاماسیلا توخونولمازلیغی قالدیریلان آتامبایئوی گؤزآلتینا آلماق اوچون ائوینه دونن آخشام عملیات باشلادیلدی.
آتامبایئوین قورومالاری گوونلیک گوجلرینه قارشیلیق وئررکن، طرفدارلاری ایسه آتامبایئوین اولدوغو ائوی قوروما آلتینا آلدی.
آتامبایئو، گوونلیک گوجلرینه تسلیم اولمادی. میللی گوونلیک دؤولت کمیته‌سی اؤزل حرکات قروپو و ایچ گوجلر بیرلیکلری، عملیاتی یاری‌دا کسه‌رک آتامبایئوین یاشادیغی چوُی بؤلگه‌سینه باغلی کوی-تاش کندینی ترک ائتدی.
کندده اولان ایچ ایشلری باخانینین یاردیمچیسی کورسان آسانوو، وئردیگی آچیقلامادا، "پلیسین وضعیتی کنترل ائتدیگینی ایفاده ائد‌رک، بوتون بو یاشانانلار دیالوگ یولو ایله چؤزوله‌جک. حاضردا بونون چاباسی ایچینده‌ییک" دئیه دانیشدی.
بو آرادا، آتامبایئوین دستک‌چی‌سی اولدوقلارینی دیله گتیره‌ن یوزلرجه گنج، کندین گیریشین‌ده و چیخیشین‌دا گوونلیک تدبیرلرینی داوام ائتدیره‌ن پلیسله داش‌ و سوپالارلا قارشی قارشییا گلدی. ایچ ایشلری باخانی یاردیمچیسی آسانوو، کندین گیریشین‌ده توپلانان گنجلرین داغیلمالارینی طلب ائتدی.
گنجلر ده آتامبایئوین ائوینه گئتمه‌لرینه ایجازه وئریلمه‌سینی، تلفن و اینترنت سیگناللارین وئریلمه‌سینی ایسته‌دی.
آیریجا، کوی-تاش کندین‌ده اولان اؤلکه‌نین ان بؤیوک حربی مرکزلریندن چوخ ساییدا زره‌لی آراج و عسگر دولو کامیونون باشکند بیشکئکه گئتدیگی گؤرولدو.
کوی-تاش کندین‌ده‌کی ائوین‌دن تلفنلا خالقا سسلنه‌ن آتامبایئو، اؤزونه دستک اولانلارا تشکر ائتدی.
پلیسه یازی‌لی ایفاده وئرمک ایسته‌دیگینی بیر دفعه داها یئنی‌له‌یه‌ن آتامبایئو، بئله دانیش‌دی:
"سیزه بؤیوک بیر آجییلا سسلنیرم. اقتدار آنایاسانی پوزاراق منی گؤزآلتینا آلماق ایسته‌دی. منی سوسدورماق ایسته‌دی. آخشام ساعاتلارین‌دا سلاحلارلا گلدیلر. اؤنجه پلاستیک مرمی داها سونرا گئرچک مرمی قوللاندیلار. چوخ اۆزگونم و اوتانیرام. آتامبایئو تروریست دئییل. منه دستک اولماغا گلن وطنداشلار تروریست دئییل. اقتدار اؤز خالقینا مرمی یاغدیردی. اقتدارا سسلنیرم. دورون!"
ساغلیق باخانلیغینین آچیقلاماسین‌دا، عملیات سیراسین‌دا یارالانانلارین ساییسینین ۴۵ نفره یوکسلدیگی بیلدیریلدی.
یارالانان چوی بؤلگه امنیت مودورو سامات قورمان‌قولووون کومایا گیردیگی و وضعیتینین آغیر اولدوغو ایفاده ائدیلدی.
آغیر یارالانان ۲۲ یاشین‌داکی گوونلیک گؤره‌ولی‌سی ایسه قالدیریلدیغی خسته‌خانادا حیاتینی ایتیردی.
